เรื่องร้องเรียน (สัตว์จรจัด,ความสะอาด,ร้องเรียน,เสนอแนะ) วันที่ 2023-07-14 07:14:29 — แขวงบางนาใต้ เขตบางนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660028489

ขอให้แก้ไขปัญหา กรณีได้รับความเดือดร้อนจากการเลี้ยงสุนัขของเพื่อนบ้าน บริเวณ บ้าน (ไม่ทราบเลขที่) ซอยลาซาล 33 แยก 1 แขวงบางนาใต้ เขตบางนา กรุงเทพมหานคร จุดสังเกต บ้านหลังดังกล่าวจะอยู่บริเวณท้ายซอยฝั่งขวามือ เป็นบ้านประกอบกิจการทำปลาสด ซึ่งเลี้ยงสุนัขไว้เป็นจำนวน 3-4 ตัว เจ้าของสุนัข เป็นบุคคลเพศหญิง (ทราบชื่อ) อายุประมาณ 50-60 ปี รูปร่างผอม ผิวสองสี โดยบุคคลเพศหญิงจะมีพฤติกรรมปล่อยสุนัขออกมานอกบ้านวิ่งเพ่นพ่านอยู่ภายในซอยเป็นประจำทุกวัน สุนัขดังกล่าวจะขับถ่ายมูลอยู่ภายในซอยและบริเวณหน้าบ้านของประชาชนในพื้นที่ โดยเจ้าของไม่มีการมาเก็บมูลสุนัขดังกล่าวไป พื้นที่ในซอยจะเกลื่อนไปด้วยมูลสุนัข ทำให้ชาวบ้านในพื้นที่เดินหรือขับรถเหยียบมูลสุนัข ได้รับความเดือดร้อนเป็นอย่างมาก ผู้ร้องเคยแจ้งเจ้าของสุนัข ซึ่งเมื่อแจ้งเจ้าของสุนัขจะเพียงแต่เก็บมูลสุนัขไป แต่หลังจากนั้นก็ปล่อยสุนัขออกมาและขับถ่ายภายในซอยเช่นเดิม ไม่ได้แก้ปัญหาอย่างถาวร เบื้องต้นได้แจ้งรายงานผลการปฏิบัติงาน จากกรุงเทพมหานคร ตามเลขที่รับแจ้ง 64547/65 (ครั้งที่1) โดยสำนักงานเขตบางนา ได้ตรวจสอบแล้ว เมื่อวันที่ 22 มิถุนายน 2565 โดยบริเวณดังกล่าวได้ดำเนินการตรวจสอบแก้ไขเรียบร้อยแล้ว ให้ผู้ร้องรับทราบแล้ว แต่ผู้ร้องแจ้งว่าเมื่อวันที่ 31 มกราคม 2566 ยังคงประสบปัญหาเช่นเดิม อีกทั้งสุนัขมีการแพร่พันธุ์อีกจำนวน 12 ตัว  ซึ่งเพื่อนบ้านยังคงปล่อยให้สุนัขออกมาขับถ่ายบริเวณหน้าบ้านของผู้ร้อง และไม่เก็บมูลสุนัขไปทิ้ง ส่งผลให้ได้รับความเดือดร้อนเป็นอย่างมาก และได้แจ้งรายงานผลการปฏิบัติงาน จากกรุงเทพมหานคร ตามเลขที่รับแจ้ง traffy fondue ( JPBTVD ) (ครั้งที่ 2) โดยสำนักงานเขตบางนา ฝ่ายสิ่งแวดล้อมและสุขาภิบาล ดำเนินการตรวจสอบและออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535 ให้เจ้าของสัตว์ดูแลความสะอาดบริเวณพื้นที่เลี้ยงสัตว์และทางสัญจร และดูแลสัตว์เลี้ยงไม่ให้ถ่ายมูลเรี่ยราดรบกวนผู้ที่อาศัยใกล้เคียง แต่ผู้ร้องแจ้งว่าปัจจุบัน (วันที่ 14 กรกฎาคม 2566) ยังคงประสบปัญหาเช่นเดิม ซึ่งก่อนหน้าเจ้าของสุนัขมีการเก็บมูลช่วงเช้าครั้งเดียว แต่ด้วยสุนัขที่มีประมาณ 10 กว่าตัว และมีการเลี้ยงแบบปล่อย ทำให้สุนัขถ่ายมูลไม่เป็นเวลา ล่าสุดประมาณ 3 วันที่ผ่านมา (ปัจจุบันวันที่ 14 กรกฎาคม 2566) ไม่ได้ทำการเก็บมูล ส่งผลให้ทางสัญจรเต็มไปด้วยมูลสุนัข ส่งผลให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหาอย่างจริงจังและเด็ดขาด เพื่อบรรเทาความเดือดร้อนให้แก่ผู้ร้องและประชาชนในพื้นที่ โดยการนำสุนัขออกจากบ้านฯ หรือมิให้บุคคลฯ เลี้ยง เพราะผู้ร้องเห็นว่าบุคคลดังกล่าวไม่ความสามารถดูแลสุนัข มีการปล่อยปละละเลย 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata